बोर्ड मुख्यालय पर जन साधारण के अवलोकनार्थ बोर्ड से सम्बन्धित सूचनाओं एवं योजनाओं से सम्बन्धित अभिलेख दर्शाने हेतु पुस्तकालय की व्यवस्था की गयी है जिसमें जन साधारण द्वारा सायं 3.00 से 5.00 बजे तक बोर्ड से सम्बन्धित सामान्य सूचनाएं एवं अभिलेख देखे व प्राप्त किये जा सकते हैं। इसके अतिरिक्त उक्त अवधि में किसी भी कार्यदिवस में जन सामान्य द्वारा बोर्ड से सम्बन्धित सूचनाएं प्राप्त की जा सकती हैं। पुस्तकालय में महात्मा गाँधी एवं गाँधी दर्शन से सम्बन्धित पुस्तक, काष्ठ परीक्षण, प्रोडक्शन टेक्नोलाजी, डेवलपमेण्ट बक्रिग फाँर रूरल डेवलपमेण्ट, प्रोजेक्ट्स, व्यापारिक फल, लाख और चपड़ा औद्योगिक भारत, इण्डियन इकोनाँमी, क्रोमेटोग्राफी, स्टार्च और उसका व्यापार, लोक प्रशासन, फैक्ट्रीज ऐक्ट 1948, इण्डस्ट्रियल लॉ, भारत का संविधान, चकबन्दी अधिनियम, साहित्य और संस्कृति, सेल्स मैनेजमेण्ट, प्राचीन एवं आधुनिक भारत, राज्य और उद्योग, इकोनाँमी डेवलपमेण्ट, डिस्प्लिनरी प्रोसिडिंग, जीएमएटी सहित अन्य विषयों पर लगभग 1000 से अधिक पुस्तकों का समावेश है। इसके अतिरिक्त खादी एवं ग्रामोद्योग से सम्बन्धित प्रमुख पत्रिकाएं भी पुस्तकालय में उपलब्ध हैं।